Día internacional de muyeres pola paz y el desarme
#000004
El Día Internacional de les Muyeres pola Paz y el Desarme instauróse’l 24 de mayu de 1982 por grupos pacifistes de muyeres europees, faciendo alcordanza de les campañes feches poles britániques que se punxeron contra la OTAN y la instalación de bases militares. Güei, esta conmemoración val pa que’l mundo s’alcuerde de la violencia que sufren les muyeres nos conflictos y postconflictos armaos.
#000006
Les situaciones de conflictu bélicu afecten directamente a los derechos de les muyeres y les neñes: dende los matrimonios forciaos hasta los sistemáticos delitos sexuales y por razones de xéneru, asina como les torgues pa la educación, l’accesu a l’atención de salú y la participación na vida pública.
#000007
Los estudios fechos determinaron que la participación ya la inclusión de les muyeres nos procesos de paz vuelven más eficaz la ayuda humanitario, contribuyen a la peracabar y aplicar les negociaciones, a la paz sostenible y, amás, faen entainar la recuperación económica.
#000008
La esperiencia amuesa que nes negociaciones de paz nes que hai una presencia de les muyeres tienen una probabilidá mucho mayor de rematar con alcuerdu y de que seya durable. Tamién se tien comprobao que les muyeres son les que tán meyor asitiaes pa identificar les señales tempranes de radicalización nes familias y comunidaes, y d’actuar pa impedila.
#000009
Ta demostrao qu’una inversión a gran escala nel empoderamientu económicu de les muyeres xenera dividendos sociales a curtiu y llargu plazu y tamién nes situaciones después de los conflictos. Les muyeres invierten una bona proporción de los sos ingresos na familia y el bientar de la comunidá. Ensin embargu, la población femenina queda al llau en muchos de los programes d’emplegu y recuperación nes zones en conflictu anque esos conflictos traen con ellos una medría grandísima de les cases dirixíes por muyeres.
#000010
Sicasí, la participación y el mandu de les muyeres siguen tando torgaos pola falta d’inversiones, compromisos y voluntá política y tamién por pilancos institucionales.
#000011
Los conflictos bélicos xeneren un númbero grande de persones refuxaes. A final de 2014, la cantidá de persones en situación de desplazamiento forzáu llegó a 59,5 millones, una de las cifras más altes que nunca nun se rexistró. Les muyeres y neñas son el grupu mayoritariu de persones refuxaes: representen más del 60% de los que lleguen a Grecia, según datos del Altu Comisionáu de les Naciones Xuníes pa los Refuxaos. La mayor parte son muyeres que pasaron la guerra en Siria, Iraq y Afganistán. Munches d’elles vieron o sobrevivieron a actos de violencia sexual, tortures, bombardeos, secuestros de xente querío, esclavitú, trata y otres atrocidaes rellacionaes cola guerra.
#000012
Delantre d’esto y por too ello, la Secretaria de la muyer de SUATEA esixe:
#000013
– Que s’aborden les necesidaes y vulnerabilidaes específiques de les muyeres y neñes como respuesta a la crisis migratoria y de persones refuxaes para alliviar les graves consecuencies médiques y psicolóxiques que causen les migraciones traumátiques.
#000014
– Que se facilite que les muyeres tengan derechu a pidir asilu y, sabiendo que’l dominiu patriarcal de les sos sociedaes-yos niega derechos, seyan quiuen a facelo per elles mesmes.
#000015
– Que se protexa a las muyeres refuxaes de la violencia y se reconoza la violencia contra les myjeres como una forma de persecución, n’acordies cola Convención sobre los Refuxados de les Naciones Xuníes.
#000016
– Que se dean respuestes con garantíes de xéneru según les normes de derechos humanos, tanto a los conflictos armaos como al drama de les persones refuxaes y desplazaes.
#000017
– Que se destinen partíes económiques específiques pa responder a les necesidaes de les muyeres y pa facer pola igualdá de xéneru y empoderar a les muyeres de les zones en conflictu.
#000018
Tags acción sindical comunicaos muyer
#000019
Interina, interín ¿sabes que tán abusando de ti?
#000029